
О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 90
от 30.01.2020 г.
За общо събрание на съдружниците на „ВиК“ ООД – Перник

На основание  чл.21 ал.1 т.9 и ал.2 от ЗМСМА

ОБЩИНСКИ СЪВЕТ РЕШИ:
Възлага на Денислав Захариев да представлява Община Перник пред извънредното Общо събрание на съдружниците на „Водоснабдяване и канализация” ООД-гр. Перник, насрочено за 06.02.2020г. от 10.00 часа в гр. Перник, кв. „Варош”, ул.”Средец” № 11, в сградата на „ВиК” ООД и дава съгласие да гласува по обявения дневен ред, както следва: 
По т.1 – Вземане на решение за провеждане на конкурсна процедура за избор на управител на „Водоснабдяване и канализация” ООД -гр. Перник във връзка с чл.9 ал.2 от Наредбата за изискванията и критериите за ВиК операторите и квалификацията на персонала им, приета с Постановление № 11 на Министерски съвет от 23.01.2018г. /обн. ДВ бр.9 от 2018г./ – ”ЗА”.  

По т.2 – Възлагане на министъра на регионалното развитие и благоустройството да проведе конкурсната процедура за избор на управител на дружеството -  ”ЗА”.
По т.2.1. – Възлагане на министъра на регионалното развитие и  благоустройството да проведе конкурсната процедура за избор на управител на „Водоснабдяване и канализация” ООД -гр. Перник по реда и условията на утвърдените със заповед № РД-02-14-796/17.08.2018г. на МРРБ Правила за провеждане на конкурси за управители и членове на съвети на директорите на търговските дружества, осъществяващи дейности по стопанисване, поддържане и експлоатация на ВиК системи в качеството им на ВиК оператори – „ЗА“.
По т.2.2. – След провеждане на конкурсната процедура и одобряване на кандидата да бъде свикано общо събрание на съдружниците на „Водоснабдяване и канализация” ООД - гр. Перник за избора на спечелилото конкурса лице за управител и упълномощаване на министъра на регионалното развитие и благоустройството да сключи договор с него за възлагане на управлението на дружеството – „ЗА“.
Решението е прието на заседание на Общинския съвет, проведено на 30.01.2020г., Протокол № 2 т.43 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. КОЛЕВ/

